o
Tervetuloa ohjelmaamme! - Kiitos!
Meridel ja Jay, ette toimi pelkästään median parissa.
Järjestätte myös seminaareja.
Etenkin sinä, Meridel, järjestät seminaareja kautta maailman.
Millaisia? - Olemme monityöläisiä.
Olemme tehneet kaikkea, mitä eteen on tullut.
Kirjoitamme, opetamme ja saarnaamme.
Mieheni on taitava muotokuvamaalari.
Käymme kaikkialla maailmassa järjestämässä seminaareja niille, -
jotka ovat joutuneet insestin uhreiksi.
Hyväksikäytön uhreissa on jotakin yhteistä.
Olipa hyväksikäyttö henkistä, fyysistä tai psykologista, -
hyväksikäytön juuret ja seuraukset ovat samankaltaisia.
Minusta seksuaalinen hyväksikäyttö on ihmiskunnan pahin sairaus.
Olet kirjoittanut tämän kirjan.
Haluaisin lukea kirjan omistuskirjoituksen.
Voisinko sitä ennen kuvailla kirjan kantta?
Kuvassa on kaunis koti.
Pöydällä on posliinikuppi, pitsinen liina, ruusuvaasi, kaunis lamppu -
sekä lapsia esittävä maalaus.
Mikä kuvassa on vikana? Lapset ovat alasti. He itkevät.
Tätä tapahtuu kodeissa kaikkialla maailmassa.
Nykyään joka 3. lapsi maailmassa on seksuaalisen hyväksikäytön uhri.
Tästä sairaudesta kärsivien määrä on suurempi kuin -
syöpää, sydänvaivoja ja AIDS:ia sairastavien määrä yhteensä.
Se on epidemia, joka ei ole katoamassa, -
vaan pikemminkin kasvussa.
Pitäkäämme se mielessä, kun luet omistuskirjoituksen.
Meridel, miksi olet tarttunut tähän vaikeaan ongelmaan?
Se todellakin on hirvittävä kirous.
Olen tarttunut ongelmaan, -
koska olen itse kokenut, että insesti tappaa ihmisen.
Seksuaalisen hyväksikäytön uhri kuolee sisältä.
Se vaikuttaa tuhoavasti nimenomaan sisäiseen maailmaan.
Lapselle se merkitsee lapsuuden loppua.
Insestin uhri ei enää koskaan saa olla lapsi.
Viattomuus on poissa.
Ei voi enää palata siihen maailmaan, -
jossa pystyi luottamaan setään, isoisään, isään, -
veljeen, serkkuun, äitiin, tätiin -
tai ystävään, perheystävään.
Sekin liitetään tähän sairauteen.
Insestin uhri on vankina tuskassa. Se on kuolema.
Hän käy läpi kuoleman. Niin sitä kuvailen.
Olen selvinnyt tuosta kuolemasta. Olen tullut takaisin elämään.
Haluan jakaa elämää ja armoa, joka annettiin minulle takaisin.
Anteeksi, että liikutun...
Kutsumukseni on auttaa maailmassa niitä, -
jota on riistetty, vahingoitettu tai nujerrettu.
Haluan tavoittaa heidät ja rohkaista heitä.
Vahinko voidaan korjata. Vamma voi parantua.
Sitä ei tarvitse niellä tai kätkeä uskonnollisuuden alle.
Jumala on Taivaallinen Isäsi. Hän voi tuoda sinut takaisin elämään.
Haluan sanoa jotakin.
Seurakunnan pitäisi olla paikka, jossa ihmiset voivat eheytyä.
Tai synagoga. - Aivan niin.
Ongelmana on, että papit, pastorit ja työntekijät -
eivät tiedä, miten käsitellä tätä aihetta.
Lisäksi asian käsittely koetaan uhkaavana.
Kaikilla on menneisyys.
Kukaan ei koskaan kerro seksuaalisesta menneisyydestään.
Asia saatetaan ohittaa jollakin raamatunlauseella.
Ellei traumoja käsitellä, -
uhri joutuu elämään kärsimystään läpi uudelleen ja uudelleen.
Luvallasi pyytäisin Merideliä kertomaan jotakin.
Me rakastamme Suomea ja tätä kansakuntaa.
Pyytäisin Merideliä kertomaan Suomesta näkemänsä näyn.
Näky on vahvistettu Suomessa eri tilaisuuksissa ja seminaareissa -
Savonlinnassa, Joensuussa ja Jyväskylässä.
Kerran tänä vuonna rukoilin poikamme ja miniämme kotona.
Pyysin Herraa näyttämään, miten Hän näkee Suomen.
Suomi on ainutlaatuinen maa.
Jokainen kansakunta on ainut- laatuinen, kuten jokainen ihminen.
Niillä on oma luonne, historia ja kohtalo.
Herra näytti minulle näyn.
Näin sänkipellon sadonkorjuun jälkeen.
Pelto oli kohmeessa. Oli lokakuu tai syyskuun loppu.
Ei ollut lunta. Maa oli kohmeessa. Kaikkialla oli kuolleita lehtiä.
Pellolla oli pieni lapsi.
Lähestyin lasta. Hänellä ei ollut kenkiä.
Hänen vaatteensa olivat likaiset ja resuiset.
Hänen hiuksensa oli likaiset ja hoitamattomat.
Poika oli hylätty ja laiminlyöty.
Poika makasi pienellä kerällä. Hän itki.
Hänen kasvonsa olivat lian peittämät.
Pienet silmät olivat täynnä tuskaa.
Kyyneleet olivat uurtaneet polun hänen kasvoilleen.
Poika ei enää itkenyt.
Poika vain nyyhkytti ja vaikeroi.
Se oli näky kansakunnastanne.
Se on kuva hyväksikäytetystä lapsesta.
Pyysin, että Herra antaisi näylle selityksen.
Tiedän, että Suomi on joutunut kokemaan sotia.
Tiedän, että Suomella on identiteettiongelma.
Suomi on ollut muiden valtakuntien alaisuudessa.
Tiedän sisällissodasta.
Sota, eristäytyminen, epätoivo ja muu sellainen, -
ne kaikki ovat läsnä myös hyväksikäytössä, -
etenkin seksuaalisessa hyväksikäytössä.
Olen järjestänyt Suomessa seminaareja monen vuoden ajan.
Hiljattain näin näyssä kansa- kunnan, joka oli jään peittämä.
Oli aivan hiljaista.
Silloin näin Herran jalanjäljet.
Näin maassa jalanjälkiä. Ne kulkivat kautta Suomen.
Jalanjäljet kulkivat talosta taloon, tieltä kujille, -
pelloille, maataloihin.
Näin jalanjälkiä koko maassa Lappia myöten.
Jää alkoi sulaa siellä, missä Kristus oli kulkenut.
Jalanjäljet alkoivat vihertää ja nostaa uutta elämää.
Uskon, että Herra alkaa nostaa Suomea täyteen tarkoitukseensa.
Jeesus sanoi, että lopussa kansakunnat tuodaan Hänen eteensä.
Kansakunnat tuomitaan.
Herra tulee kysymään: -
"Kun minun oli nälkä, annoitteko te minulle ruokaa?"
"Kun olin sairas, kävittekö luonani, rukoilitteko, autoitteko?"
"Kävittekö luonani vankilassa?"
Haluaisin tehdä vankilatyötä Suomessa.
Olen pyytänyt ja odottanut sitä jo yli vuoden ajan.
Jeesus on tuomitseva kansakunnat.
Niistä, jotka auttavat vähäisimpiä, heikkoja ja syrjittyjä, -
tulee lammaskansoja.
Ylpeistä, itseriittoisista ja vain omaa etuaan ajavista kansoista -
tulee vuohikansoja.
Suomella on mahtava tulevaisuus, -
sillä Suomen kansalla on suuri sydän.
Suomalaiset eivät helposti näytä tunteitaan, -
mutta suomalaisten sydän on valtava.
Jotta pystyy auttamaan toista, ensin täytyy itse eheytyä.
Voitko kertoa tarinasi?
On monia tapoja, joilla voimme auttaa.
Meidät on kutsuttu auttamaan ja palvelemaan.
Ei voi antaa sellaista, mitä itsellä ei ole.
Äiti ei voi antaa sokeria, jos hänellä ei ole sitä.
Jos haluaa auttaa seksuaalisen hyväksikäytön uhreja, -
auttajan pitää ensin itse tervehtyä ja eheytyä.
En tiedä, voiko siitä koskaan parantua kokonaan.
Kun kuolee, herää eloon...
Anteeksi, että olen tunteellinen.
Elämässä kaikki muuttuu.
Uhri on kohdannut henkivallat.
Uhri on kohdannut pimeyden syvyydet, perverssiyden, -
itsekkyyden ja pahuuden.
Rukoilen, että uhri on saanut kohdata myös Jeesuksen rakkauden.
Uhri on nähnyt kummatkin maailmat.
Uhri on henkisesti hyvin vanha, vaikka hän on vasta lapsi.
Jos haluaa auttaa, -
ja parhaat työtoverini kaikkialla maailmassa -
eivät ole korkeasti koulutettuja, seurakunnan johtajia, -
eivätkä yhteiskunnan kermaa.
Parhaat auttajat ovat itse helvetin ja kuoleman läpikäyneitä.
He ovat hakeneet ja saaneet apua.
He ovat tietyllä tavalla vapautuneet.
He tietävät, miten uhreja voi auttaa.
Avun täytyy olla hyvin herkkää.
Minkälaisia vammoja seksuaalisen hyväksikäytön uhreilla on?
Minä sanon sitä kuolemaksi.
Se on paljon enemmän kuin vamma.
Se on kuolema. Se on elämän riistämistä.
Toisen kehoon kajoaminen on loukkaus, -
josta jää elinikäiset arvet.
Hyväksikäyttö on uhrin kehoon kajoamista.
Se ei ole vain tunteiden, tahdon tai uskonnon loukkaamista -
eikä pahoinpitelyä.
Se on henkilön kehoon kajoamista.
Se nujertaa ja tuhoaa uhrin täysin.
Uhri on kuin rikottu peili.
Uhri ei näe peilistä mitään kuvaa.
Hän ei näe itsessään mitään kaunista.
Uhrin käsitys itsestä on ryöstetty.
Seksuaalisen hyväksikäytön traumatisoivin asia -
on uhriksi joutuneen lapsen, nuoren tai vanhuksen tahdon murskaaminen.
Hyväksikäyttöä esiintyy kaikkialla -
kaikenikäisille.
Hyväksikäyttö on tahdon murskaamista -
ja alistamista hyväksikäyttäjän pahuuden alaisuuteen.
Miten sinä itse sait kohdata eheytymisen?
Järjestin juuri Savonlinnassa 18-tuntisen seminaarin.
Hyväksikäytöstä toipuminen on pitkä prosessi.
Minä olin hyvin sairas.
Hyväksikäytön uhri toipuu vähitellen, pienin askelin.
Asioiden vähittäinen ymmärtäminen auttaa toipumista.
Opetan Jeesuksesta, jotta uhrit oppisivat jälleen luottamaan.
Uhrin on vaikea luottaa. Koskettaminen inhottaa häntä.
Hän tuntee itsensä saastaiseksi. Hän syyttää itseään tapahtuneesta.
Hän kokee, ettei kukaan ymmärrä häntä.
Se on häpeällinen salaisuus.
Hyväksikäyttäjä usein uhkailee, ettei uhri kertoisi kenellekään.
Hyväksikäyttäjä voi valehdella lapselle, että se on rakkautta.
Tämänkaltaiset valheet ajavat uhreja prostituutioon.
He voivat olla miehiä tai naisia.
Heistä tulee huumeriippuvaisia tai alkoholisteja.
Tuska on valtava.
Olen työskennellyt vuosien ajan sveitsiläisissä huumeparantoloissa.
Tehtäväni on keskustella kahden kesken asiakkaiden kanssa.
Asiakkaita oli käytetty maan parhaiden ammattiauttajien luona.
Mikään ei ollut auttanut.
Kun keskustelin heidän kanssaan, aina tapahtui muutoksia.
En väitä, että he olisivat parantuneet täysin, -
mutta saavutimme tuloksia, jotka vakiintuivat.
Toipuminen on kuin vuorikiipeilyä.
Uhri aloittaa pohjalta. Hän nousee vähitellen.
Tietenkin Jumala parantaa.
Hän on Jumala, joka parantaa.
Hän on parantajamme, -
mutta emme parane, ellemme tiedä, mikä on vialla.
On monia, jotka eivät usko sitä.
Monet amerikkalaiset evankelistat ovat torjuneet minut, -
koska he uskovat Jeesuksen parantavan kaiken hetkessä.
Hyväksikäytöstä ei parane hetkessä.
Minä tiedän sen itsestäni.
Haluan rohkaista niitä, jotka ovat kärsineet ja kärsivät.
Uhriksi joutunut kärsii koko loppuelämänsä, ainakin ajoittain, -
vaikka hän olisi parantunut.
Autettavat tietävät minun tietävän, mitä he joutuvat käymään läpi.
Jaan heidän kärsimyksensä.
Myös Kristus tunsi ihmisten kärsimyksen.
Hän meni ihmisten luo.
Hän auttaa ihmisiä.
Jerusalemissa järjestettiin tämän vuoden toukokuussa konferenssi.
Se oli naistenkonferenssi, jonka järjestivät -
knesset ja kristittyjen ystävyysryhmä.
Tapahtuma oli historiallinen.
Israelin hallitus antoi tukensa -
juutalaisille ja kristityille naisjohtajille.
David-poikamme Israel Vision laati tapahtumasta DVD-taltioinnin.
Seminaarien aiheita olivat naisten silpominen, -
insesti, kotiväkivalta, kristittyjen vaino Palestiinassa, -
naisten sortaminen islamissa, ja ihmiskauppa.
Keskustelemassa oli 500 naisjohtajaa kaikkialta maailmasta.
Julistimme: "Me olemme sisartemme vartijoita."
Puhuin konferenssissa insestistä.
Olen selviytynyt insestin holokaustista.
Minä olen myös veljeni vartija.
Hyväksikäytön uhreiksi joutuu yhtä hyvin myös poikia ja miehiä -
kuin tyttöjä ja naisiakin.
Entäpä avioliitto?
Miten lapsuudessa koettu seksuaalinen hyväksikäyttö -
vaikuttaa avioliittoon?
Voiko siitä selvitä?
Sama kysymys nousi myös eräässä seminaarissa.
Seminaareissa on aina varattu aikaa osallistujien kysymyksille.
Eräs nainen sanoi: -
"Hyväksikäytön uhri ei pysty koskaan nauttimaan seksistä."
Sanoin: "Olen eri mieltä."
Minä nautin rakkaudellisesta suhteestamme.
Se on ihme. - Aamen.
Parantumisprosessi alkoi, kun menimme naimisiin.
Jay oli ensimmäinen mies, jolle kerroin hyväksikäytöstä.
Olin hyvin kunnianhimoinen ja kiireinen ihminen.
Olin ollut Intiassa. Olin toiminut sairaanhoitajana.
Olin työskennellyt äiti Teresan kanssa.
Olin silti rikki sisältä. Olin sairas.
Koin riittämättömyyttä.
Kerroin miehelleni, -
niin kuin sillä olisi merkitystä, jos toinen rakastaa.
En tiennyt, rakastaako hän. Olimme kihloissa.
Jay lähti opiskelemaan ja minä lähdin Intiaan 2 vuodeksi.
Ajattelin, että tarvitsen jonkun, johon voin luottaa.
Päätin mennä naimisiin, jos Jay odottaisi minua.
Päätin laittaa hänet koetteelle. Se on hyväksikäytetyn reaktio.
Hänen on vaikea luottaa.
Silti siitä voi parantua vähitellen.
Näitä asioita voi työstää yhdessä puolison kanssa.
Jos olemme rehellisiä, me kaikki olemme saaneet iskuja.
Jumala haluaa, että puolisot eheyttäisivät toisiaan.
Jos pystymme jakamaan kipuilumme, niitä voi työstää yhdessä.
Mekin täydennämme toistemme puutteita.
Mitä olemmekaan yhdessä?
Jumala on antanut minulle neljä poikaa.
He ovat saaneet todistaa parantumistani.
Hekin tukevat minua tavallaan.
Minä voin jakaa selviytymistarinaani muille.
Eheytyminen on mahdollista, mutta tarvitaan paljon työtä.
Usein vaarana on avioero. Tai sitten uhrit jäävät yksin.
Jay, mitä ajattelet puolison roolista?
Kuvailen sitä seminaareissa tällä tavalla.
Avioliitto hyväksikäytetyn kanssa on kuin sipulin kuorimista.
Sipulit ovat hienoja vihanneksia.
Niiden ulkokuori on ryppyinen ja likainen.
Niin käy hyväksikäytetylle.
Hän on satutettu ja hauras.
Ulkokuori avataan Jeesuksen rakkaudella.
Sen alta paljastuu vielä kovempi kuori.
Sitä voi alkaa työstää Pyhän Hengen avulla.
Asiaa työstetään kerros kerrokselta.
Tällä tavalla hyväksikäyttöä voidaan alkaa käsitellä.
Siinä tulee itkua, aivan kuten sipulin kuorimisessakin.
Tarvitaan kärsivällisyyttä.
En ole itsekään ollut täydellinen aviomies.
Meridelinkin kärsivällisyys on joutunut koetukselle.
Eheytyminen on prosessi.
Jumala auttaa prosessin keskellä.
Haluamme jakaa oppimaamme.
Aiemmin minulla ei ollut aikaa käydä seminaareissa opettamassa.
Israel Vision piti minut hyvin kiireisenä.
Nyt pystyn olemaan mukana. Yhdessä olemme vahvempia.
Sanoin Jyväskylän seminaarin osallistujille: -
"Suomalaiset tietävät, mitä on kärsimys."
Tässä maassa on paljon hiljaista kärsimystä.
Mietitäänpä vaikka saunan kärsimyksiä... Kunhan vitsailen.
Koetamme auttaa ihmisiä selviytymään kivuista.
Kärsimys on hyvin yleismaailmallinen asia.
Tapaan ihmisiä, jotka eivät ole kristittyjä.
Tapaan juutalaisia, jotka eivät tunnusta Jeesusta.
Tapaan muslimeja, jotka eivät tunne Jeesusta.
Tapaan ihmisiä, jotka elävät kadulla.
Haluan vedota katsojiin: älkää olko uskonnollisia.
Yritän olla aito.
Uskonnollisuus on kuori, joka kätkee tämän sairauden.
Isoisäni, joka oli hyväksikäyttäjä, oli uraauurtava pastori.
Sitä tapahtuu jatkuvasti.
Kanadalla on sen suhteen synkkä historia.
Unohdin, mitä olin sanomassa...
Jokainen joutuu kohtaamaan kärsimystä elämässään.
Emme halua kärsiä. Pyrimme välttämään sitä.
Emme valitse kärsimystä, tai jotkut valitsevat.
On kuitenkin olemassa suurempi suunnitelma.
Kärsimyksen kautta voi syntyä jotakin hyvää.
Omassa kärsimyksessäni juutalainen isoäitini -
sulki minut Jumalan rakkaudelliseen ilmapiiriin.
Sain kokea Vapahtajan rakkauden.
Se oli pelastukseni alku.
Jos on ollut alhaalla, voi päästä myös korkealle.
Jumala voi nostaa alaspainetun.
Kärsimyksen kautta elämästä voi oppia paljon.
Herra voi korvata kaiken. Daavid on tästä oivallinen esimerkki.
Daavid oli Iisain 7. poika.
Daavidia ei edes esitelty Samuelille.
Daavid oli paimentamassa lampaita, vaikka perhe oli rikas.
Miksi Daavid oli joutunut paimeneen?
Daavidin äitiä ei mainita Sanassa.
Daavid saattoi olla avioton.
Daavid sanoi: "Vaikka isä ja äiti minut hylkäisivät," -
"Herra pitää minusta huolen."
Daavid sanoi: "Nuoruuteni oli täynnä ylenkatsetta," -
"halveksintaa ja häpeää."
Miksi Daavid sanoi näin? Raamatussa ei kerrota.
Rabbien mukaan Daavid oli syntynyt aviottomana.
Daavid oli ehkä joutunut kokemaan nujertamista.
Jos hyväksikäyttäjä on äiti, isä tai kummatkin, -
perheenjäsen, serkku, veli, isovanhempi, -
tuskaa pahentaa luottamussuhteen rikkoutuminen.
Kun Jeesus kuoli ristillä, Hän rukoili: -
"Isä, miksi minut hylkäsit?"
Se oli vaikein asia, jonka Jeesuksen piti kantaa.
Sitten Jeesus sanoi: "Sinun käsiisi minä annan henkeni."
Mekin voimme sanoa niin.
Meidätkin on hylätty. Meitä ei ole suojeltu.
Vanhemmat eivät aina voi suojella lapsiaan, -
mutta voimme opettaa lapsia suojautumaan.
Sinun käsiisi minä annan henkeni.
Jumalan avulla voimme alkaa parantua.
Miten voi käsitellä vaikeita tunteita, kuten vihaa?
Viha on valtava.
En seminaareissa koskaan kysy ihmisten taustoista.
En halua tietää niistä.
Osallistujat voivat olla eronneita, lesboja tai mitä tahansa.
Kaikki ovat tervetulleita.
Joukossa on ollut myös hyväksikäyttäjiä.
Naisia, miehiä, teini-ikäisiä. Teen erikseen lapsityötä.
Olen hyvin väsynyt. Mikä olikaan kysymyksesi?
Kysyin vihasta.
Seminaarien osallistujilla on yksi yhteinen piirre.
He ovat täynnä vihaa hyväksikäyttäjää kohtaan.
Viha, raivo, kuolema, sairaudet, korkea verenpaine, -
ahdistus, pelot, harhat, valheet.
Ensinnä käsittelemme vihaa Jumalaa kohtaan.
Se on hyvin yleistä.
Kysymme: "Miksi näin tapahtui?"
Viha on niin valtavaa.
Kerronpa, mitä opetan.
Käsittelemme jonkin verran hyväksikäyttöä.
Sitten rohkaisen osallistujia katsomaan itsensä sisälle -
ja tarkastelemaan, mitä minä olen tehnyt itselleni.
Viha aiheuttaa korkeaa verenpainetta, ahdistuneisuutta -
ja mielenterveysongelmia.
Hautaamme vihan sisäämme. Se aiheuttaa valtavaa vahinkoa.
Meridel, mikä on parantumisen ensi askel?
Ensiksi täytyy myöntää tulleensa hyväksikäytetyksi.
Tarvitaan rehellisyyttä itseä kohtaan.
Epäaitous estää työskentelyn.
Vain ne voivat muuttua, jotka haluavat muutosta.
Kunnioitan ihmisen omaa valintaa.
En halua jyrätä kenenkään tahdon yli.
Vapaa tahto on Jumalan lahja.
Hyväksikäyttäjät ovat rikkoneet sitä.
Seurakunnissa on paljon kontrollointia ja manipulointia.
Rohkaisen ihmisiä luottamaan Jumalaan.
Vasta sitten ihmiset rohkaistuvat ajattelemaan, -
että ehkei heidän tarvitse kärsiä niin.
Kerron oman tarinani rehellisesti.
Kun ihmiset näkevät minut ja elämäni nykyään, -
he alkavat tarkastella omaa sisimpäänsä.
Sitten katsomme ylös ja opetan, miten saada tarvittava apu.
Muutoksia tapahtuu. Se näkyy kasvoilta.
Työskentelimme erään avioparin kanssa.
Pyysin heitä astumaan eteen seminaarissa.
Yleisö puhkesi suosionosoituksiin.
He eivät olleet uskoa fyysisiä muutoksia, -
saati sitten henkisiä.
Se on Herramme työtä. Hän on Parantaja ja sielumme rakastaja.
Uhrit eivät pidä rakkaus-sanasta, sillä se tuo mieliin ikäviä asioita
Raamatussa käsketään tutustumaan Jumalaan.
Jumalaa ei voi tuntea, ellei rakasta Häntä.
Heprean kieli viittaa tässä hyvin intiimiin, syvään suhteeseen.
Sellainen suhde ei ole mahdollinen, jos ihminen on vaurioitunut.
Meridel, voisitko rukoilla katsojien puolesta.
Päätämme ohjelman rukoukseen.
TV7, Martti ja Mirja Ojares, kiitos tästä etuoikeudesta, -
että saamme rukoilla suomalaisten ja muunmaalaisten puolesta.
Pyydän katsojia kuuntelemaan tarkasti.
Sulje hetkeksi mielestäsi kaikki muu ja kuuntele minua.
Olet avain tulevaisuuteesi.
Sinulla on avain tulevaisuuteesi.
Voimme lukea Raamatusta, miten Jeesus paransi ihmisiä.
Ei ole väliä, oliko sairastava henkilö uskova vai ei.
Jeesus kysyi sairaalta: "Mitä sinä tahdot minun tekevän?"
Sokea pyysi, että hän saisi näkönsä takaisin.
Mitä Jeesus teki?
Jeesus paransi hänet. Emme tiedä, miten kauan siihen meni.
Joskus Jeesus teki tahnan syljestä ja mullasta -
ja hieroi sitä sokean silmiin.
Muistatko, mitä Jeesus sanoi parantumisen jälkeen?
"Sinun uskosi on sinut parantanut."
Sanon seminaarin osallistujille: "Sinä olet täällä tärkein henkilö."
En pysty määräämään elämästäsi.
Voin vain avata oman elämäni eteesi kuin kirjan.
Voit koskettaa minua ja tuntea minut.
Jeesuskin sanoi: "Koskettakaa minua ja nähkää minut."
"Tietäkää, että minä elän."
Se antaa rohkeutta. Katsokaa minua ja miestäni.
Sinäkin voit päästä tähän. En tarkoita Helsinkiä tai TV7:ää.
Tarkoitan elämää.
Älä jatka puhumattomuutta.
Minä olin hiljaa melkein 30 vuotta.
Parantumisprosessini alkoi vasta 35-vuotiaana.
Tiedät, kuka käytti sinua hyväkseen.
Sitä ei tarvitse pohtia.
Tiedät, mitä tapahtui, milloin se tapahtui, -
ja miten maailmasi pysähtyi.
Palaa tuohon hetkeen. Kulje tuskan läpi.
Usein tätä vältellään, mutta Jeesus sanoo: -
"Tule. Olen kanssasi. Et ole yksin."
Sano: "Isä, Jeesuksen nimessä," -
"otan takaisin oman tahtoni isoisältäni."
Odota hetki. Saatat tuntea tuskaa.
Saatat haluta itkeä tai oksentaa.
Kun tuo hetki, tuo synkkyys on ohi, sano: -
"Isä, Jeesuksen nimessä," -
"otan takaisin oman tahtoni isoisältäni."
Hengen maailmassa tapahtuu muutos.
Se on välttämätöntä, -
sillä seksuaalinen hyväksikäyttö on henkistä hyväksikäyttöä.
Raamatussa sanotaan niin.
Olisi hienoa, jos pystyisit tulemaan seminaariimme.
Kirjoita TV7-kanavalle ja pyydä seminaaria.
Meridel ja Jay Rawlings, kiitos käynnistänne.
Jumala teitä siunatkoon kaikilla teillänne.
Kiitos. Siunaamme Suomea.
Haluamme, että Suomi on vihreä, täynnä elämää ja satoa, -
terveyttä ja rakkautta.
Suomennos: Marianne Tenetz